*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Μαρτίου 1986

η οποία παρέχει σε ορισμένα κράτη μέλη την άδεια να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τις πρώιμες πατάτες καταγωγής Κούβας

(Τα κείμενα στη γερμανική, γαλλική και ολλανδική γλώσσα είνα τα μόνα αυθεντικά)

(86/158/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 για τα μέτρα προστασίας κατά της εισαγωγής στα κράτη μέλη επιβλαβών οργανισμών για τα φυτά ή τα φυτικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 14 παράγραφος 3 και το άρθρο 17,

τα αιτήματα που υπέβαλαν το Βέλγιο, η Γερμανία, η Γαλλία, το Λουξεμβούργο και οι Κάτω Χώρες,

Εκτιμώντας:

ότι, βάσει των διατάξεων της οδηγίας 77/93/ΕΟΚ, οι κόνδυλοι πατάτας, με εξαίρεση αυτούς που είναι επίσημα πιστοποιημένοι ως σπόροι πατάτας προς φύτευση σύμφωνα με άλλες κοινοτικές διατάξεις, οι οποίοι κατάγονται από τρίτες μη ευρωπαϊκές χώρες, δεν είναι καταρχήν δυνατό να εισάγονται στην Κοινότητα, λόγω του κινδύνου εισαγωγής εξωτικών ασθενειών της πατάτας που είναι άγνωστες στην Κοινότητα· ότι, εντούτοις, το άρθρο 14 παράγραφος 3 της εν λόγω οδηγίας επιτρέπει παρεκκλίσεις από αυτό τον κανόνα, σε περίπτωση που είναι αποδεδειγμένο ότι δεν υπάρχει κίνδυνος διάδοσης επιβλαβών οργανισμών·

ότι η καλλιέργεια πρώιμης πατάτας στη Κούβα από σπόρους πατάτας προς φύτευση οι οποίοι παρέχονται από ορισμένα κράτη μέλη αποτελεί καθιερωμένη πρακτική· ότι μέρος του ανεφοδιασμού της Κοινότητας σε πρώιμες πατάτες εξασφαλίστηκε από εισαγωγές αυτού του προϊόντος από την Κούβα·

ότι, με βάση πληροφορίες που παρασχέθηκαν από την Κούβα καθώς και πληροφορίες που συγκεντρώθηκαν επί τόπου, υπάρχουν επαρκή στοιχεία ότι η Κούβα εφαρμόζει στην παραγωγή πατάτας τους κατάλληλους κανόνες όσον αφορά τη φυτοϋγειονομική ποιότητα και τον έλεγχο και ότι, όσον αφορά τουλάχιστον τις πατάτες που προέρχονται από σπόρους πατάτας προς φύτευση οι οποίοι παρέχονται από την Κοινότητα, δεν είναι πιθανό να εισαχθούν στην Κοινότητα άγνωστες εξωτικές ασθένειες·

ότι, βάσει των πληροφοριών που διαθέτει προς το παρόν η Επιτροπή, δεν υπάρχει κίνδυνος διάδοσης επιβλαβών οργανισμών, εφόσον πληρούνται ορισμένοι ειδικοί τεχνικοί όροι·

ότι είναι αναγκαίο να επιβεβαιωθεί το γεγονός αυτό μέσω κατάλληλης τεχνικής εξέτασης των συνθηκών της παραγωγής πατάτας στην Κούβα·

ότι είναι αναγκαίο να επιβεβαιωθεί το γεγονός αυτό μέσω κατάλληλης τεχνικής εξέτασης των συνθηκών της παραγωγής πατάτας στην Κούβα·

ότι πρέπει, ως εκ τούτου, να παρασχεθεί στα ενδιαφερόμενα κράτη μέλη η άδεια να προβλέπουν παρεκκλίσεις όσον αφορά τις πρώιμες πατάτες καταγωγής Κούβας για την επόμενη περίοδο, με την προϋπόθεση ότι πληρούνται οι προαναφερθέντες ειδικοί τεχνικοί όροι· ότι το σύστημα θα βελτιωθεί ή θα διευρυνθεί ανάλογα με τα ασποτελέσματα της διενεργούμενης τεχνικής εξέτασης ·

ότι η Μόνιμη Φυτοϋγειονομική Επιτροπή δεν διατύπωσε γνώμη στην προθεσμία που έχει ορισθεί·

ότι η Επιτροπή υπέβαλε στο Συμβούλιο πρόταση σχετικά με τα μέτρα που πρέπει να ληφθούν·

ότι το Συμβούλιο δεν ενέκρινε τα μέτρα εντός των 15 ημερών που ακολουθούν την ημερομηνία κατά την οποία το θέμα ετέθη ενώπιόν του, αλλά δεν απέρριψε τα προτεινόμενα μέτρα με απλή πλειοψηφία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Παρέχεται στο Βέλγιο, τη Γερμανία, τη Γαλλία, το Λουξεμβούργο και τις Κάτω Χώρες η άδεια, να προβλέπουν, υπό τους όρους που καθορίζονται στην παράγραφο 2, παρεκκλίσεις από το άρθρο 4 παράγραφος 1, σχετικά με τις απαγορεύσεις που αναφέρονται στο μέρος Α σημείο 9 στοιχείο α) του παραρτήματος ΙΙΙ της οδηγίας 77/93/ΕΟΚ όσον αφορά τις πρώιμες πατάτες καταγωγής Κούβας.

2. Πρέπει να πληρούνται οι ακόλουθοι όροι, με την επιφύλαξη των όρων που καθορίζονται από άλλες διατάξεις της προαναφερόμενης οδηγίας:

α) Οι πατάτες είναι πατάτες για κατανάλωση της κατηγορίας « πρώιμες πατάτες»·

β) κατά προτίμηση είναι αμέστωτες πατάτες, π.χ. «πατάτες χωρίς φύτρα» με μαλακό φλοιό· εάν δεν είναι αυτού του τύπου, θα υποστούν επεξεργασία ώστε να εμποδιστεί η ικανότητά τους προς βλάστηση·

γ) ανήκουν σε ποικιλίες των οποίων οι σπόροι πατάτας προς φύτευση έχουν εισαχθεί στην Κούβα μόνον από τα κράτη μέλη·

δ) είναι απευθείας απόγονοι σπόρων πατάτας προς φύτευση που είναι επίσημα πιστοποιημένοι το 1985 ως «βασικοί σπόροι προς φύτευση» ή «πιστοποιημένοι σπόροι προς φύτευση», σε ένα ή περισσότερα κράτη μέλη που προμηθεύουν την Κούβα, ή είναι απευθείας απόγονοι τέτοιων σπόρων πατάτας προς φύτευση που έχουν πιστοποιηθεί επίσημα το 1984, εάν οι απόγονοι αυτοί έχουν παραχθεί στην Κούβα και χαρακτηρίσθηκαν ως σπόροι πατάτας προς φύτευση σύμφωνα με τους κανόνες που ισχύουν στην Κούβα·

ε) καλλιεργούνται είτε σε γεωργικές εκμεταλλεύσεις στις οποίες κατά τα τελευταία πέντε χρόνια δεν έχουν καλλιεργηθεί πατάτες που ανήκουν σε ποικιλίες άλλες από αυτές που καθορίζονται στο στοιχείο γ) ή, σε περίπτωση κρατικών γεωργικών εκμεταλλεύσεων, σε αγροτεμάχια που είναι απομονωμένα από αυτά στα οποία έχουν καλλιεργηθεί ποικιλίες άλλες από αυτές που καθορίζονται στο στοιχείο γ) κατά τα τελευταία πέντε χρόνια·

στ) τα μηχανήματα που χρησιμοποιούνται προορίζονται αποκλειστικά γι' αυτές ή έχουν απολυμανθεί με κατάλληλο τρόπο μετά από κάθε χρήση για άλλους σκοπούς·

ζ) δεν αποθηκεύονται σε αποθήκες στις οποίες έχουν αποθηκευθεί πατάτες που ανήκουν σε ποικιλίες άλλες από αυτές που καθορίζονται στο στοιχείο γ)·

η) είναι απαλλαγμένες από χώμα, με ποσοστό ανοχής 0,5 % κατά βάρος και δεν φέρουν φύλλα ή άλλα φυτικά υπολείμματα·

θ) η ανοχή για τους κονδύλους με ελαττώματα στα δείγματα, η οποία καθορίζεται σύμφωνα με τους διεθνείς κανόνες είναι αυτή που εφαρμόζεται στην ποιότητα της κατηγορίας 1 στην Κούβα, όπως καθορίζεται στο παράρτημα, και φθάνει συνολικά σε 4,5 % κατ' ανώτατο όριο ανά ορισμένο αριθμό κονδύλων για όλα τα ελαττώματα και σε 2 % κατ' ανώτατο όριο ανά ορισμένο αριθμό κονδύλων για όλα τα ελαττώματα με εξαίρεση το πρασίνισμα της πατάτας, τους τύπους με ανώμαλο μέγεθος και την ανάμειξη των ποικιλιών, με την προϋπόθεση ότι οι πατάτες είναι απαλλαγμένες από κάμπιες, νύμφες ή τέλεια έντομα που εισχωρούν και προσβάλλουν την πατάτα ·

ι) συσκευάζονται:

- είτε σε καινούργιους σάκους,

- είτε σε εμπορευματοκιβώτια, που έχουν απολυμανθεί με κατάλληλο τρόπο·

ια) στο επίσημο φυτοϋγειονομικό πιστοποιητικό που απαιτείται σύμφωνα με το άρθρο 12 παράγραφος 1 στοιχείο β) της οδηγίας 77/93/ΕΟΚ αναφέρεται:

- κάτω από τον τίτλο «Μέθοδοι απολύμανσης», όλες οι πληροφορίες που αφορούν τους τρόπους μεταχείρισης που αναφέρονται στο στοιχείο β) δεύτερη επιλογή και ή στο στοιχείο ι) δεύτερη περίπτωση,

- κάτω από τον τίτλο «Πρόσθετη δήλωση»:

- το όνομα της ποικιλίας,

- ο αριθμός αναγνώρισης ή το όνομα της γεωργικής εκμετάλλευσης στην οποία καλλιεργήθηκαν οι πατάτες και η περιοχή στην οποία βρίσκεται,

- η ένδειξη που επιτρέπει την αναγνώριση της σποροπαρτίδας που χρησιμοποιήθηκε σύμφωνα με το στοιχείο δ),

- τα αποτελέσματα της εξέτασης για την παρουσία πατατών με ελαττώματα σύμφωνα με το στοιχείο θ)·

ιβ) κατά την άφιξη, ελέγχονται από τα κράτη μέλη εισαγωγής, προκειμένου να εξακριβωθεί αν πληρούνται οι απαιτήσεις που ορίζονται στο στοιχείο θ)·

ιγ) κατά την άφιξη, τα κράτη μέλη εισαγωγής προβαίνουν σε δειγματοληψία 400 κονδύλων για κάθε 50 τόνους εισαγομένων πατατών, προκειμένου να διενεργηθεί κατάλληλη δοκιμή για την παρουσία επιβλαβών οργανισμών. Οι εν λόγω επιβλαβείς οργανισμοί και οι λεπτομέρειες όσον αφορά τη δοκιμή καθορίζονται σε συμφωνία με τις οργανώσεις φυτοπροστασίας των κρατών μελών.

Άρθρο 2

Η άδεια που χορηγείται βάσει του άρθρου 1 λήγει στις 30 Απριλίου 1986. Η άδεια ανακαλείται σε περίπτωση που αποδεικνύεται ότι οι όροι που καθορίζονται στο άρθρο 1 δεν επαρκούν για να παρεμποδίσουν την εισαγωγή επιβλαβών οργανισμών ή δεν πληρούνται.

Άρθρο 3

Τα ενδιαφερόμενα κράτη μέλη κοινοποιούν στην Επιτροπή και στα άλλα κράτη μέλη τις διατάξεις στο πλαίσιο των οποίων χρησιμοποιούν τις άδειες που παρέχονται σύμφωνα με το άρθρο 1. Άρθρο 4

Η παρούσα απόφαση απευθύνεται στο Βασίλειο του Βελγίου, την Ομοσπονδιακή Δημοκρατία της Γερμανίας, τη Γαλλική Δημοκρατία, το Μεγάλο Δουκάτο του Λουξεμβούργου και το Βασίλειο των Κάτω Χωρών.

Βρυξέλλες, 25 Μαρτίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 362 της 31. 12. 1985, σ. 8.

ΠΑΡΑΡΤΗΜΑ

Ανοχή για τους κονδύλους με ελαττώματα που εφαρμόζεται στην κατηγορία 1 της κουβανέζικης ποιότητας

(Αναφέρεται στο άρθρο 1 παράγραφος 2 στοιχείο ι) της παρούσας απόφασης)

1.2 // // // Τύπος ελαττώματος

// % ανά ορισμένο αριθμό κονδύλων // // // Κύρια ελαττώματα // // Σοβαρή ζημία από μηχανικά αίτια // 1,0 // Ζημία προκαλούμενη από ασθένειες // 0,5 // Πρασίνισμα // 2,0 // Υγρό σάπισμα (wet rot) // 0 // Ξηρό σάπισμα ( dry rot) // 0,5 // Δευτερεύοντα ελαττώματα // // Παρουσία χώματος // 0,5 // Ελαφρά ζημία από μηχανικά αίτια // 1,0 // Ζημία προκαλούμενη από έντομα // 1,0 // Ανώμαλο μέγεθος ανά εγκάρσια διάμετρο // 1,0 // Ανάμειξη ποικιλιών // 0 // //